**ΠΑΡΑΡΤΗΜΑ 1- ΣΧΕΔΙΟ ΤΩΝ ΠΑΡΑΔΟΤΕΩΝ** (ΓΡΑΠΤΗ ΑΝΑΦΟΡΑ ή ΑΝΑΡΤΩΜΕΝΗ ΠΑΡΟΥΣΙΑΣΗ)

**α) ΣΧΕΔΙΟ ΓΡΑΠΤΗΣ ΑΝΑΦΟΡΑΣ**

**Προτεινόμενη δομή της Γραπτής Αναφοράς**

1. **ΤΙΤΛΟΣ:** Περιγράφει το περιεχόμενο.
2. **ΕΙΣΑΓΩΓΗ:** Περιληπτική περιγραφή του πλαισίου, δηλαδή του τμήματος της διδακτέας ύλης στο οποίο εντάσσεται το βασικό ερώτημα/θέμα προς επεξεργασία. Αρκεί π.χ. η ακριβής αναφορά στα αντίστοιχα διδακτικά εγχειρίδια.
3. **ΔΙΑΤΥΠΩΣΗ ΤΟΥ ΒΑΣΙΚΟΥ ΕΡΩΤΗΜΑΤΟΣ/ΘΕΜΑΤΟΣ** που θα διερευνηθεί και αναφορά στη σημασία ή στο ενδιαφέρον του, όπως προκύπτει από τα κείμενά σας και από όσα συζητήθηκαν στην ανακεφαλαίωση.
4. **ΠΗΓΕΣ** που αξιοποιήθηκαν για τη διερεύνηση του ερωτήματος/θέματος.
5. **ΣΤΟΙΧΕΙΑ/ΕΠΙΧΕΙΡΗΜΑΤΑ**, που αξιοποιούνται για την απάντηση στο βασικό ερώτημα / για την πραγμάτευση του θέματος.
6. **ΣΥΜΠΕΡΑΣΜΑ-ΕΠΙΛΟΓΟΣ** που συμπυκνώνει τα συμπεράσματα δίνοντας την τελική απάντηση στο βασικό ερώτημα/ ολοκληρώνει την πραγμάτευση του θέματος. Μπορεί να κάνει και πιθανές προεκτάσεις/γενικεύσεις/προτάσεις
7. **ΒΙΒΛΙΟΓΡΑΦΙΚΕΣ ΑΝΑΦΟΡΕΣ:** Γράψτε τη βιβλιογραφία που χρησιμοποιήσατε ως υποστηρικτικό υλικό της εργασίας σας με τον ακόλουθο τρόπο:

Αν πρόκειται για ΒΙΒΛΙΟ: Δάλλας, Γ. (1997). *Ο ποιητής Μίλτος Σαχτούρης.* Αθήνα: Κέδρος.

Αν πρόκειται για ΑΡΘΡΟ ΣΕ ΠΕΡΙΟΔΙΚΟ: Πολίτου-Μαρμαρινού, Ε. (2003). «Ο μουσικός Παλαμάς», *Διαβάζω*, τ. 446, 117-124.

Αν πρόκειται για ΚΕΦΑΛΑΙΟ ΣΕ ΒΙΒΛΙΟ: Βούρτσης, Ι. (1996). Νίκος Εγγονόπουλος. «Η δεκαετία 1944-1954», στο Γ. Γιατρομανωλάκης (Επιμ.), *Νίκος Εγγονόπουλος: Ωραίος σαν Έλληνας. Εννέα μελέτες.* Αθήνα: Ίδρυμα Γουλανδρή Χορν, 9-24.

**Σημείωση:** Η συνολική έκταση της Γραπτής Αναφοράς πρέπει να είναι περίπου 300 λέξεις.

**β) ΣΧΕΔΙΟ ΑΝΑΡΤΩΜΕΝΗΣ ΠΑΡΟΥΣΙΑΣΗΣ**

**Προτεινόμενη δομή της Αναρτώμενης Παρουσίασης**


1. **ΤΙΤΛΟΣ:** Περιγράψτε το περιεχόμενο (π.χ. το συμπέρασμα της εργασίας) με τρόπο ελκυστικό/ευρηματικό, ώστε από τη μια να ενημερώσει τον αναγνώστη για το περιεχόμενο και, από την άλλη, να προσελκύσει το ενδιαφέρον του.
2. **ΔΙΑΤΥΠΩΣΗ ΤΟΥ ΒΑΣΙΚΟΥ ΕΡΩΤΗΜΑΤΟΣ/ΘΕΜΑΤΟΣ:** Καταγράψτε το ερώτημα/θέμα που σας δόθηκε προς επεξεργασία.
3. **ΕΙΚΟΝΟΓΡΑΦΗΣΗ :** Κολλήστε ή ζωγραφίστε μια παράσταση, ένα σχήμα, μια εικόνα που σχετίζεται με το περιεχόμενο και το εξηγεί ή το αναδεικνύει εικονικά και συμπληρώστε τη σχετική λεζάντα.
4. **ΛΕΞΕΙΣ-ΚΛΕΙΔΙΑ:** Καταγράψτε έως τέσσερεις (4) λέξεις που χαρακτηρίζουν το περιεχόμενο της εργασίας σας.
5. **ΣΤΟΙΧΕΙΑ και ΣΥΜΠΕΡΑΣΜΑΤΑ:** Στο σημείο αυτό καταγράφετε το κύριο μέρος της εργασίας σας όπου εκτίθενται οι γνώσεις και οι πληροφορίες που έχετε σχετικά με το ερώτημα καθώς και τα συμπεράσματά σας, με τη μορφή της τελικής απάντησης στο βασικό ερώτημα. Θυμηθείτε πως ό,τι περιέχεται στην Αναρτώμενη Παρουσίασή σας θα πρέπει να είναι ορατό από τον αναγνώστη σαν να το διάβαζε σ’ έναν τοίχο! Άρα πρέπει να είναι ευανάγνωστο από σχετική απόσταση.
6. **ΠΡΑΚΤΙΚΗ ΕΦΑΡΜΟΓΗ (αν προσφέρεται το ερώτημα για κάτι τέτοιο):** Στο σημείο αυτό και ανάλογα με το ερώτημα θα πρέπει να καταγράψετε πώς συνδέεται το συμπέρασμα στο οποίο καταλήξατε με τη δική σας ζωή ή με μια γνωστή σας εφαρμογή από την καθημερινότητα.
7. **ΒΙΒΛΙΟΓΡΑΦΙΑ:** Γράψτε τη βιβλιογραφία που χρησιμοποιήσατε ως υποστηρικτικό υλικό της εργασίας σας με τον ακόλουθο τρόπο:

Αν πρόκειται για ΒΙΒΛΙΟ: Δάλλας, Γ. (1997). *Ο ποιητής Μίλτος Σαχτούρης.* Αθήνα: Κέδρος.

Αν πρόκειται για ΑΡΘΡΟ ΣΕ ΠΕΡΙΟΔΙΚΟ: Πολίτου-Μαρμαρινού, Ε. (2003). «Ο μουσικός Παλαμάς», *Διαβάζω*, τ. 446, 117-124.

Αν πρόκειται για ΚΕΦΑΛΑΙΟ ΣΕ ΒΙΒΛΙΟ: Βούρτσης, Ι. (1996). Νίκος Εγγονόπουλος. «Η δεκαετία 1944-1954», στο Γ. Γιατρομανωλάκης (Επιμ.), *Νίκος Εγγονόπουλος: Ωραίος σαν Έλληνας. Εννέα μελέτες.* Αθήνα: Ίδρυμα Γουλανδρή Χορν, 9-24.

Ακολουθεί ένας ενδεικτικός τρόπος να τακτοποιήσετε τα μέρη που αποτελούν την Αναρτώμενη Παρουσίαση.

****

**ΠΑΡΑΡΤΗΜΑ 2-** ΚΛΙΜΑΚΕΣ ΔΙΑΒΑΘΜΙΣΜΕΝΩΝ ΚΡΙΤΗΡΙΩΝ (ΓΡΑΠΤΗ ΑΝΑΦΟΡΑ, ΑΝΑΡΤΩΜΕΝΗ ΠΑΡΟΥΣΙΑΣΗ)

**ΚΛΙΜΑΚΑ ΔΙΑΒΑΘΜΙΣΜΕΝΩΝ ΚΡΙΤΗΡΙΩΝ ΓΡΑΠΤΗΣ ΑΝΑΦΟΡΑΣ ΤΗΣ Σ.Δ.Ε. ΓΥΜΝΑΣΙΟΥ**

|  |  |  |  |  |  |
| --- | --- | --- | --- | --- | --- |
| **ΚΑΤΗΓΟΡΙΑ** | | **Άριστα-Πολύ Καλά** | **Λίαν Καλώς-Καλά** | **Μέτρια-Επαρκώς** | **Ανεπαρκώς-Ελλιπώς** |
| **Πρώτη ομάδα κριτηρίων 60% (0-12)** | **ΑΝΑΠΤΥΞΗ ΤΟΥ ΘΕΜΑΤΟΣ** | Το βασικό ερώτημα/θέμα απαντάται πλήρως και όλα τα υποθέματα/υποερωτήματα γίνονται αντικείμενο επεξεργασίας. | Το βασικό ερώτημα/θέμα απαντάται ικανοποιητικά και πολλά υποθέματα/υποερωτήματα γίνονται αντικείμενο επεξεργασίας. | Το βασικό ερώτημα/θέμα απαντάται σχετικά ικανοποιητικά και αρκετά υποθέματα/υποερωτήματα γίνονται αντικείμενο επεξεργασίας. | Το βασικό ερώτημα/θέμα απαντάται ελλιπώς και πολλά υποθέματα/υποερωτήματα δεν γίνονται αντικείμενο επεξεργασίας. |
| **ΠΟΙΟΤΗΤΑ ΠΛΗΡΟΦΟΡΙΩΝ** | Οι πληροφορίες σχετίζονται σαφώς με το βασικό θέμα. Περιλαμβάνουν κατάλληλες και επαρκείς λεπτομέρειες που τις στηρίζουν ή/και παραδείγματα. | Οι πληροφορίες σχετίζονται σαφώς με το βασικό θέμα. Περιλαμβάνουν 1-2 υποστηρικτικές λεπτομέρειες ή/και παραδείγματα. | Οι πληροφορίες σχετίζονται επαρκώς με το βασικό θέμα. Δεν δίνονται καθόλου λεπτομέρειες ή παραδείγματα. | Οι πληροφορίες δεν σχετίζονται καθόλου με το βασικό θέμα ή έχουν μικρή σχέση με αυτό. |
| **ΠΟΙΟΤΗΤΑ ΣΥΛΛΟΓΙΣΤΙΚΗΣ ΠΟΡΕΙΑΣ** | Διατυπώνονται σαφή και ισχυρά επιχειρήματα που οδηγούν με απόλυτη επάρκεια στο τελικό συμπέρασμα. | Διατυπώνονται σαφή επιχειρήματα που υποστηρίζουν ικανοποιητικά το τελικό συμπέρασμα. | Διατυπώνονται σχετικά σαφή επιχειρήματα που δεν επαρκούν για να υποστηρίξουν το τελικό συμπέρασμα. | Διατυπώνονται ασαφή και ανίσχυρα επιχειρήματα που δεν οδηγούν με λογικό τρόπο σε ένα τελικό συμπέρασμα. |
| **Δεύτερη ομάδα κριτηρίων 20% (0-4)** | **ΔΟΜΗ ΚΕΙΜΕΝΟΥ** | Καλύπτονται όλα τα δομικά στοιχεία επαρκώς. | Καλύπτονται σχεδόν όλα τα δομικά στοιχεία με επάρκεια. | Ορισμένα από τα δομικά στοιχεία δεν καλύπτονται με επάρκεια. | Τα δομικά στοιχεία δεν καλύπτονται με επάρκεια. |
| **ΟΡΓΑΝΩΣΗ** | Οι πληροφορίες είναι πολύ καλά οργανωμένες σε καλά δομημένες παραγράφους. | Οι πληροφορίες είναι οργανωμένες σε δομημένες παραγράφους. | Οι πληροφορίες είναι οργανωμένες αλλά οι παράγραφοι δεν είναι καλά δομημένες. | Οι πληροφορίες δεν είναι καλά οργανωμένες. |
| **Τρίτη ομάδα κριτηρίων 20% (0-4)** | **ΑΞΙΟΠΟΙΗΣΗ ΣΥΠΛΗΡΩΜΑΤΙΚΟΥ ΥΛΙΚΟΥ** | Το συμπληρωματικό υλικό διασυνδέεται πολύ σωστά με τις γνώσεις που αποκτήθηκαν στις συγκεκριμένες διδακτικές ενότητες για την απάντηση του ερωτήματος. | Το συμπληρωματικό υλικό διασυνδέεται αρκετά σωστά με τις γνώσεις που αποκτήθηκαν στις συγκεκριμένες διδακτικές ενότητες για την απάντηση του ερωτήματος. | Το συμπληρωματικό υλικό διασυνδέεται σε μικρό βαθμό με τις γνώσεις που αποκτήθηκαν στις συγκεκριμένες διδακτικές ενότητες για την απάντηση του ερωτήματος. | Το συμπληρωματικό υλικό δεν αξιοποιείται καθόλου ή παρουσιάζεται ασύνδετο με τις γνώσεις που αποκτήθηκαν στις συγκεκριμένες διδακτικές ενότητες για την απάντηση του ερωτήματος. |
| **ΒΙΒΛΙΟΓΡΑΦΙΑ** | Όλες οι πηγές καταγράφονται με ακρίβεια και με έγκυρο τρόπο. | Όλες οι πηγές καταγράφονται αλλά κάποιες όχι με έγκυρο τρόπο. | Όλες οι πηγές καταγράφονται αλλά όχι με έγκυρο τρόπο. | Δεν καταγράφονται όλες οι πηγές και όσες καταγράφονται δεν είναι με έγκυρο τρόπο καταγεγραμμένες. |

**ΑΝΑΡΤΩΜΕΝΗ ΠΑΡΟΥΣΙΑΣΗ - ΚΛΙΜΑΚΑ ΔΙΑΒΑΘΜΙΣΜΕΝΩΝ ΚΡΙΤΗΡΙΩΝ**

|  |  |  |  |  |
| --- | --- | --- | --- | --- |
| **ΚΑΤΗΓΟΡΙΑ** | **Άριστα-Πολύ Καλά** | **Λίαν Καλώς-Καλά** | **Μέτρια-Επαρκώς** | **Ανεπαρκώς-Ελλιπώς** |
| **10% (0-2)**  **ΤΙΤΛΟΣ** | Ο τίτλος είναι ευδιάκριτος, σαφής, πρωτότυπος και περιγράφει το θέμα. | Ο τίτλος είναι ευδιάκριτος και περιγράφει το θέμα αλλά δεν είναι πρωτότυπος ή/και εντελώς σαφής. | Ο τίτλος είναι ευδιάκριτος αλλά δεν περιγράφει καλά το θέμα ή/και δεν είναι εντελώς σαφής. | Ο τίτλος δεν είναι ευδιάκριτος, δεν είναι σαφής ή/και δεν περιγράφει καλά το θέμα. |
| **20% (0-4)**  **ΟΡΓΑΝΩΣΗ** | Η παρουσίαση περιλαμβάνει όλα τα δομικά μέρη (βασικό ερώτημα, εικόνα κ.λπ.) και τα παραθέτει με διακριτό τρόπο αλλά σε συνεκτικό, λογικό σύνολο. | Η παρουσίαση περιλαμβάνει σχεδόν όλα τα δομικά μέρη (βασικό ερώτημα, εικόνα κ.λπ.). και τα παραθέτει με διακριτό τρόπο αλλά όχι σε λογική σειρά. | Δεν περιλαμβάνονται κάποια από τα δομικά μέρη (βασικό ερώτημα, εικόνα κ.λπ.) ή/και δεν υπάρχει σαφής λογική σειρά στην παράθεσή τους. | Δεν περιλαμβάνονται όλα τα δομικά μέρη ή/και παρατίθενται με συγκεχυμένο τρόπο. |
| **30% (0-6)**  **ΣΑΦΗΝΕΙΑ** | Οι πληροφορίες ή τα επιχειρήματα της παρουσίασης είναι εύκολα κατανοητές από τους αναγνώστες. | Σε λίγα σημεία οι πληροφορίες ή τα επιχειρήματα δεν είναι εύκολα κατανοητά. | Γενικά είναι δύσκολο να καταλάβεις τις πληροφορίες ή τα επιχειρήματα. | Είναι δύσκολο να διαβάσεις ή να έχεις πρόσβαση στις πληροφορίες ή τα επιχειρήματα της παρουσίασης χωρίς τη βοήθεια του/της δημιουργού της. |
| **40% (0-8)**  **ΠΕΡΙΕΧΟΜΕΝΟ/ΑΠΑΙΤΟΥΜΕΝΑ ΣΤΟΙΧΕΙΑ** | Οι πληροφορίες είναι κατάλληλα επιλεγμένες, σχετίζονται σαφώς με το βασικό θέμα και καλύπτουν όλες τις πλευρές του. | Οι πληροφορίες σχετίζονται σαφώς με το βασικό θέμα αλλά δεν είναι αρκετές. | Οι πληροφορίες σχετίζονται αρκετά με το βασικό θέμα. | Οι πληροφορίες δεν σχετίζονται καθόλου με το βασικό θέμα ή έχουν μικρή σχέση με αυτό. |
| Διατυπώνονται σαφή και ισχυρά επιχειρήματα που οδηγούν με απόλυτη επάρκεια στο τελικό συμπέρασμα. | Διατυπώνονται σαφή επιχειρήματα που υποστηρίζουν ικανοποιητικά το τελικό συμπέρασμα. | Διατυπώνονται σχετικά αδύναμα επιχειρήματα που δεν επαρκούν για να υποστηρίξουν το τελικό συμπέρασμα. | Διατυπώνονται ασαφή και ανίσχυρα επιχειρήματα που δεν οδηγούν με λογικό τρόπο σε ένα τελικό συμπέρασμα. |